dh-unibe/image-text_koenigsfelden-charters-post-1500 huggingface dataset:
Ich, Bùrge Nortinger von Amerschwile, diser zit vogt zuͦ Otwissingen, Amerschwile un̄ Tintiken, in den
zwingen des vestē junker Thùrings vō Ballmos, herˀ zuͦ Wildeg, tuͦn kund menglichem
mit disem brieff, das ich uff mendag nechst nach sant Matheus, des helgē zwoͤlffbotten, tag im
jar gezalt viertzehenhundert achtzig un̄ ein jar zuͦ Otwissingē indem dorff offenlich zegericht
gesessen bin innamē und anstatt des vorgen̄t₎ mines gnedigen junkeˀn, da fùr mich un̄ die gemein
pursame zuͦ Otwissingē komē ist der ersam Cuͦnrat Widmer, jartzitmeister der erwirdigē un̄
geistlichen miner froͧwen vō Kùngszveld₎, un̄ mit im Hans Strebel vō Lupffen, Han̄s Bluͦm von
Byre, un̄ Cuͦnrat Frycker un̄ erzalltend vor mir, wie den̄ stoͤs un̄ spen̄ werend zwischen den
vorgenāt₎ minē gnedigē froͧwē von Kûngszveld₎ vō irs ampts im Eigen wegē und den vorgn̄t₎
vō Brugg eines weidgangs halb, da die selben vō Brugg meinend und fùr gebend, das
sy mit getribner ruͦtten recht habent zevarē mit irē vich untz an Hengsts Fluͦ, in dem
zwing zuͦ Otwissingē gelegen, und begert an mich, obgen̄t₎ richter, im die eltsten vō
dem dorff Otwissingē zeverhoͤrē, was inē davō ze wissen were, ob soͤlichs vō den vō Brugg
ye gebrucht were oder ob sy das vō irē eltern je gehoͤrt hetten, das die vō Brugg das
zetuͦn hettend, oder ob sis noch tuͦn woͤltend, ob sis geliden woͤltend, un̄ begerten einer
kuntschafft den̄ min gnedig fröwē, obgen̄t, un̄ ir amptlût im Eigen der in recht
zebruchen gegē den obgemelt₎ vō Brugg notdùrfftig werend. un̄ wan̄ nu kun¬ c̄
tschafft der warheit allē notdùrfftigē zuͦ recht erkent un̄ nit verzigē wirt, so han
ich, obgen̄ter vogt, den gen̄t₎ Ruͤdin Hilffiker un̄ Wernher, sinē bruͦder, die beid ob vinfftzig
jarē alt wol sind, versinter jarē und Hansen Hilffiker, Ruͤdin Moͤrker un̄ ander, die redent
alle, das sy soͤlichs nie gehoͤrt habend, das die vō Brugg recht habend uff sy jenert zevarē
oder je beschehen, sy und ob sis noch hùt bytag understän woͤltend bedoͤrfften sy wol guͦter
hirten, soͤltend si ir vich wider heim bringē, den si littens nit wol redet Ruͤdi Hilffiker daby,
das er wol vorm Zùricher krieg vō sinē vatter un̄ den altē dozemalen etwē horte, die von
Brugg meinten, sy moͤchtend des heruff wol gewalt un̄ recht haben zevarē, aber sy lassentz
wol underwegē, denn wir littends gar kum, es sig by sines vatters un̄ sinē zittē nie beschechen
un̄ meinnēt nit, das jemāt zuͦtz inē zevarē hab, den die vō Lentzburg indem holtz, genāt
das Lind, das hand diser zûgē vor mir, obgen̄t₎ richter, geret by irē eiden, die sy vor mir
darūb geschworē hand, das ir sag wär sy, niemā ze lieb noch zeleid den̄ ✳
um̄
virderūg des
rechten willen. des alles ze warē urkùnde, so hab ich, obgen̄ter vogt, fûr mich gebettē
zebesiglen den vestē junker Heinrichen Truksetzē vō Wolhusen in abwesen mines junkern,
obgenant, das ich, Heinrich Truksetz, obgen̄t, vergich also vō siner bett wegē getän haben,
doch mir un̄ minē erben unschedlich, des jares un̄ tages als vorstät. ✳
Königsf. 790
Staatsarchiv
AARGAU
Königsfeld₎
K ✳ V ✳ 5 ✳ b ✳
Otwissingen